ai4bharat/Pralekha huggingface dataset:
ఆర్థిక మంత్రిత్వ శాఖ
రూ.68 825 కోట్ల సేకరణకు 20 రాష్ట్రాలకు అనుమతి.
బహిరంగ మార్కెట్ లో అదనంగా రూ.68 825 కోట్లను రుణాలుగా తీసుకోడానికి కేంద్రం ఈ రోజు 20 రాష్ట్రాలకు అనుమతి మంజూరు చేసింది. దీనికి సంబంచింది కేంద్ర ఆర్ధిక మంత్రిత్వ ఖర్చుల శాఖ అనుమతులు జారీచేసింది.
జి ఎస్ టి అమలు చేయడం వల్ల తగ్గిన ఆదాయ వ్యత్యాసాన్ని భర్తీ చేయడానికి ఆర్ధిక మంత్రిత్వ శాఖ సూచించిన రెండు ఆప్షన్లలో మొదటి ఆప్షన్ కు అంగీకరించిన రాష్ట్రాలు తమ స్థూల రాష్ట్ర దేశీయ ఉత్పత్తి లో 0 . 50 %వరకు ఈ రుణాలను సేకరించవచ్చును.
2020 ఆగష్టు 27 వ తేదీన జరిగిన జి ఎస్ టి కౌన్సిల్ సమావేశంలో రెండు ప్రతిపాదనలు తెచ్చి ఆ తరువాత వాటిని రాష్ట్రాలకు పంపడం జరిగింది. 20 రాష్ట్రాలు మొదటి ఆప్షన్ వైపు మొగ్గు చూపాయి. ఆంధ్రప్రదేశ్,అరుణాచల్ ప్రదేశ్, అస్సాం, బీహార్, గోవా, గుజరాత్, హర్యానా, హిమాచల్ ప్రదేశ్, కర్ణాటక, మధ్య ప్రదేశ్, మహారాష్ట్ర, మణిపూర్, మేఘాలయ, మిజొరాం, నాగాలాండ్, ఒడిశా, సిక్కిం, త్రిపుర, ఉత్తర్ ప్రదేశ్ మరియు ఉత్తరాఖండ్ రాష్ట్రాలు మొదటి ఆప్షన్ కు అంగీకరించాయి. ఎనిమిది రాష్ట్రాలు నిర్ణయాన్ని తీసుకోవలసి ఉంది. మొదటి ఆప్షన్ కు అంగీకరించిన రాష్ట్రాలకు లభించే సౌకర్యాలు:
ఎ. తగ్గిన పన్ను ఆదాయ లోటును భర్తీ చేసుకోవడానికి రుణ జారీని ఆర్ధిక మంత్రిత్వ శాఖ ప్రత్యేక విభాగం సమన్వయం చేస్తుంది. రాష్ట్రాలకు ఈ పద్దు కింద సుమారు 1 . 1 కోట్ల రూపాయల మేరకు ఆదాయం తగ్గిందని లెక్క వేయడం జరిగింది.
బి. కోవిద్ వల్ల ఏర్పడిన పరిస్థితిని దృష్టిలో ఉంచుకొని సంస్కరణల అంశాన్ని మినహాయిస్తూ అదనంగా సమీకరించుకోడానికి అనుమతించిన రెండు శాతం మొత్తంలో రాష్ట్రాలు తమ స్థూల రాష్ట్ర దేశీయ ఉత్పత్తి లో 0 . 50 %ను సమీకరించుకోడానికి అనుమతి ఇవ్వడం.
2020 మే 17 వ తేదీన తమ స్థూల రాష్ట్ర దేశీయ ఉత్పత్తి లో రెండు మొత్తాన్ని అదనంగా సమీకరించుకోడానికి రాష్ట్రాలకు ఖర్చుల విభాగం అనుమతి ఇచ్చింది. ఈ రెండు శాతం పరిమితిలో 0 . 5 % న నిధుల సమీకరణ అంశాన్ని కేంద్ర ప్రభుత్వం నిర్ధేశించిన నాలుగు సంస్కరణల్లో కనీసం మూడు వాటిని అమలు చేసే అంశానికి ముడి పెట్టడం జరిగింది. అయితే, మొదటి ఆప్షన్ కు అంగీకరించిన రాష్ట్రాలకు జి ఎస్ టి అమలు వల్ల ఆదాయంలో తగ్గిన లోటును భర్తీ చేసుకోడానికి అదనపు రుణాలను సమీకరించుకోడానికి ముందు అమలు చేయవలసి ఉన్నసంస్కరణల నుంచి మినహాయింపు ఇవ్వడం జరిగింది. దీనితో ఆప్షన్ 1 కి అంగీకరించిన 20 రాష్ట్రాలు బహిరంగ విపణి ద్వారా 68, 825 కోట్ల రూపాయలను సెమీకరించుకోడానికి అర్హత సాధించాయి. రుణ సమీకరణ కోసం ఏర్పాటు అయ్యే ప్రత్యేక వేదికపై చర్యలను తీసుకోవడం జరుగుతుంది.
|
|
S.
No.
|
|
State
|
|
Additional borrowing allowed on 13.10.2020

|
|
1
|
|
Andhra Pradesh
|
|
5,051.00
|
|
2
|
|
Arunachal Pradesh
|
|
143.00
|
|
3
|
|
Assam
|
|
1,869.00
|
|
4
|
|
Bihar
|
|
3,231.00
|
|
5
|
|
Goa
|
|
446.00
|
|
6
|
|
Gujarat
|
|
8,704.00
|
|
7
|
|
Haryana
|
|
4,293.00
|
|
8
|
|
Himachal Pradesh
|
|
877.00
|
|
9
|
|
Karnataka
|
|
9,018.00
|
|
10
|
|
Madhya Pradesh
|
|
4,746.00
|
|
11
|
|
Maharashtra
|
|
15,394.00
|
|
12
|
|
Manipur
|
|
151.00
|
|
13
|
|
Meghalaya
|
|
194.00
|
|
14
|
|
Mizoram
|
|
132.00
|
|
15
|
|
Nagaland
|
|
157.00
|
|
16
|
|
Odisha
|
|
2,858.00
|
|
17
|
|
Sikkim
|
|
156.00
|
|
18
|
|
Tripura
|
|
297.00
|
|
19
|
|
Uttar Pradesh
|
|
9,703.00
|
|
20
|
|
Uttarakhand
|
|
1,405.00
|
|
|
|
Total
|
|
68,825.00
ప్రధాన మంత్రి కార్యాలయం
ఆగ్ రా-లఖ్ నవూ ఎక్స్ ప్రెస్ వే లో జరిగిన ఒక ప్రమాదం లో ప్రయాణికుల మృతి పట్ల దు:ఖాన్ని వ్యక్తం చేసిన ప్రధాన మంత్రి
ఆగ్ రా-లఖ్ నవూ ఎక్స్ ప్రెస్ వే లో ఈ రోజు న జరిగిన ఒక ప్రమాద ఘటన లో అనేక మంది ప్రయాణికులు చనిపోవడం పట్ల ప్రధాన మంత్రి శ్రీ నరేంద్ర మోదీ తన దు:ఖాన్ని వ్యక్తం చేశారు.
‘‘ఆగ్ రా-లఖ్ నవూ ఎక్స్ ప్రెస్ వే లో ఒక రోడ్డు ప్రమాద దుర్ఘటన లో పలువురు ప్రయాణికులు మరణించడం తో నేను తీవ్ర శోకార్తుడి ని అయ్యాను. ఆప్తుల ను కోల్పోయిన కుటుంబాల సభ్యుల కు నా యొక్క తీవ్ర సంతాపాన్ని వ్యక్తం చేస్తున్నాను’’ అని ట్విటర్ లో వ్రాసిన ఒక సందేశం లో ఆయన తన మనోభావాలను వెల్లడించారు.
‘‘ఈ ప్రమాదం లో గాయపడిన వారు త్వరిత గతి న కోలుకోవాలని ఆ ఈశ్వరుడి ని నేను ప్రార్థిస్తున్నాను’’ అని కూడా ఆయన తన సందేశం లో పేర్కొన్నారు.
విద్యుత్తు మంత్రిత్వ శాఖ
దేశంలో విద్యుత్ డిమాండ్ తీర్చేందుకు పలు చర్యలు చేపట్టిన ఎన్టీపీసీ
దేశం విద్యుత్ డిమాండ్ గణనీయంగా పెరుగుతూ వస్తోంది. గ్రిడ్ అవసరానికి అనుగుణంగా డిమాండ్ను తీర్చడానికి నేషనల్ థర్మల్ పవర్ కార్పొరేషన్  అన్ని ప్రయత్నాలు చేస్తోంది. పెరుగుతున్న డిమాండ్ను తీర్చడానికి ఎన్టీపీసీ సంస్థ సన్నద్ధమైంది మరియు సంస్థ గ్రూప్ స్టేషన్ల ఉత్పత్తి గత ఏడాదితో పోలిస్తే 23 శాతం మేర వృద్ధిని నమోదు చేసింది. సంస్థ పెరుగుతున్న దేశీయ విద్యుత్ అవసరాలను తీర్చడానికి ఈ క్రింది చర్యలున చేపట్టింది:
• బొగ్గు విధానపు సౌకర్యవంతమైన వినియోగం కింద ఎన్టీపీసీ సంస్థ బొగ్గు నిల్వలు కీలకమైన
స్టేషన్లలో బొగ్గును ఏర్పాటు చేసేందుకు చర్యలు చేపడుతోంది.
• క్లిష్టమైన స్టేషన్లలో బొగ్గు సరఫరాను పెంచడం, అవసరమైన చోట రేక్లను మళ్లించడానికి గాను సంస్థ కోల్ ఇండియా మరియు భారతీయ రైల్వేలతో నిరంతర సమన్వయంతో ముందుకు సాగుతోంది.
• గతంలో చేసుకున్న ఒప్పందాలలో మిగిలిపోయిన 2.7 లక్షల మెట్రిక్ టన్నుల మేర బొగ్గును సంస్థ తన అవసరాలకోసం దిగుమతి చేసుకొంది.
• దర్లిపల్లి యూనిట్#2  యూనిట్ అందుబాటులోకి వచ్చింది. ఈ యూనిట్ యొక్క వాణిజ్య కార్యకలాపాలు 01-09-2021 నుంచి ప్రారంభమవుతాయి. ఈ ప్లాంట్ ఒక పిట్-హెడ్ స్టేషన్ మరియు దీనికి బొగ్గును ఎన్టీపీసీ  క్యాప్టివ్ గని నుండి తీసుకొని వాడుతున్నారు.
• ఎన్టీపీసీ యొక్క అన్ని క్యాప్టివ్ గనుల నుండి బొగ్గు ఉత్పత్తిని పెంచారు.
• రాష్ట్రాలను కూడా గ్యాస్ స్టేషన్ల నుండి ఆఫ్టేక్ షెడ్యూల్ చేయాలని అభ్యర్థించబడ్డాయి. జనరేటర్ కంపెనీల కోసం గ్యాస్ కోసం ఏర్పాటు చేయడానికి ప్రణాళిక చేయడానికి, రాష్ట్రాలు కనీసం ఒక వారం పాటు పవర్ షెడ్యూల్ చేపట్టాలని కూడా అభ్యర్థించబడ్డాయి.
సమాచార, ప్రసార మంత్రిత్వ శాఖ
మహిళల సాధికారతకై మన ఆలోచన విధానం మారాలి - అనురాధ మెడోజీ
ఆడపిల్లల సంక్షేమానికి తెలంగాణ ప్రభుత్వం అధిక ప్రాధాన్యత ఇస్తుంది- ఎమ్మెల్యే ముఠా గోపాల్
ఈ రోజు మహిళలు ప్రతి రంగంలోనూ, వృత్తిలోనూ వేగంగా దూసుకుపోతూ, అన్ని రంగాలలో ముందుకెళ్తూ, ఉన్నత పదవులలో ఉన్నారని, కాని ఆడపిల్ల ఒక బాధ్యత మరియు మగ బిడ్డ ఒక ఆస్తి అనే కొద్ది మంది మనస్తత్వంలో మార్పు రావాల్సిన అవసరం ఉందని కుటుంబ, ఆరోగ్య సంక్షేమ మంత్రిత్వ శాఖ ప్రాంతీయ డైరెక్టర్ అనురాధ మెడోజీ అన్నారు. రీజనల్ అవుట్ రీచ్ బ్యూరో, సమాచార, ప్రసార మంత్రిత్వ శాఖ నేడు జాతీయ బాలికల దినోత్సవం సందర్భంగా ‘బేటి బచావో బేటి పఢావో’  పై అవగాహన కార్యక్రమాన్ని నిర్వహించింది.
ప్రభుత్వ ఉన్నత పాఠశాల ముషీరాబాద్లో జరిగిన ఈ కార్యక్రమానికి ముఖ్య అతిథిగా ముషీరాబాద్ నియోజకవర్గ శాసన సభ్యులు శ్రీ ముఠా గోపాల్ ప్రారంభించారు.
ఈ సందర్భంగా శ్రీమతి అనురాధ మెడోజీ మాట్లాడుతూ, "మన ప్రధాన మంత్రి శ్రీ నరేంద్ర మోదీ దేశవ్యాప్తంగా లింగ నిష్పత్తిని పరిష్కరించడానికి, దేశంలో ఆడపిల్లలను శక్తివంతం చేయడానికి ‘బేటి బచావో బేటి పఢావో’ కార్యక్రమాన్ని ప్రారంభించారన్నారు. ఈ కార్యక్రమం లక్ష్యం సమాజంలో హక్కుల గురించి అవగాహన కల్పించడం. ఆడపిల్లల సామాజిక, ఆర్థిక అభివృద్ధికై వారికి కొత్త అవకాశాలను కల్పించడం.
ముఖ్య అతిథిగా హాజరైన ముషీరాబాద్ నియోజకవర్గ శాసన సభ్యులు శ్రీ ముఠా గోపాల్ మాట్లాడుతూ ఆడపిల్లల సంక్షేమానికి తెలంగాణ ప్రభుత్వం అధిక ప్రాధాన్యత ఇస్తోందని అన్నారు. మహిళా సాధికారత, ఆడపిల్లల విద్య కోసం ప్రభుత్వం పనిచేస్తోందని ఆయన అన్నారు. బాల్య వివాహాలను అరికట్టడానికి కళ్యాణ లక్ష్మి పథకం సహాయ పడుతుండగా, ఆరోగ్య లక్ష్మి గర్భిణీ స్త్రీలకు పోషకమైన ఆహారాన్ని అందిస్తుందని ఆయన అన్నారు.
కళ్యాణ లక్ష్మి, కెసిఆర్ కిట్, షాదీ ముభారక్, ఆరోగ్య లక్ష్మి రాష్ట్రంలో మహిళల అభివృద్ధి కోసం అమలు చేసిన విజయవంతమైన కార్యక్రమాలు అని శ్రీ గోపాల్ అన్నారు.
ఈ కార్యక్రమానికి హాజరైన డాక్టర్ కె. లక్ష్మణ్, ముషీరాబాద్ నియోజకవర్గ మాజీ శాసన సభ్యులు మాట్లాడుతూ, ఆయుష్మాన్ భారత్, పిఎమ్-కిసాన్, పిఎంఎవై వంటి కేంద్ర ప్రాయోజిత పథకాల ప్రయోజనాలను పొందాలని కార్యక్రమంలో పాల్గొన్న ప్రజలను కోరారు.
తెలంగాణలో మహిళలకు భద్రత కల్పించాలనే నినాదంతో రాష్ట్రంలో ‘షీ టీమ్స్’ ను ప్రవేశపెట్టినట్లు ఎసిపి వెంకట్ రెడ్డి తెలిపారు.
ఈ సందర్భంగా ఆర్ఒబి నిర్వహించిన విజేతల వ్యాస రచన పోటీకి సర్టిఫికెట్లు, బహుమతులు పంపిణీ చేశారు. అంతకుముందు, ముఖ్య అతిథులు షీ టీమ్స్, 1098, సఖి, న్యూట్రిషన్ స్టాల్ నిర్వహించిన స్టాల్స్ ను సందర్శించారు, మహిళల భద్రత మరియు అభివృద్ధిపై ప్రజలను చైతన్యపరిచే లక్ష్యంతో ఈ స్టాల్స్ ఏర్పాటు చేయడం జరిగింది.
ఈ కార్యక్రమంలో శ్రీ హరి బాబు అసిస్టెంట్ డైరెక్టర్ ఆర్ఒబి, సిల్వియా ఫెర్నాండెజ్ అసిస్టెంట్ డైరెక్టరు ఎన్ఐఎన్, శ్రీ వెంకట్ రెడ్డి ఎసిపి షీ టీమ్స్, శ్రీ శ్రీనివాస్ రెడ్డి కార్పొరేటర్, రామ్నగర్, శ్రీ శ్రీనివాస్ రెడ్డి, ఎస్ఆర్డి ఎన్ జిఒ, మహిళలు మరియు ప్రభుత్వ ఉన్నత పాఠశాల ముషీరాబాద్ విద్యార్థులు పాల్గొన్నారు.
ఆర్థిక మంత్రిత్వ శాఖ
7.75 శాతం సేవింగ్  బాండ్లు- 2018 విరమణ
జనవరి 03వ తేదీ 2018 నాడు విడుదల చేసిన నోటిఫికేషన్ ఎఫ్.4  -బీ  / 2017 ప్రకారం జారీ చేయబడిన 7.75 శాతం పొదుపు  బాండ్స్ - 2018 ల చందాను  నిలిపివేయనున్నట్టుగా భారత ప్రభుత్వం తెలిపింది. గురువారం  బ్యాంకింగ్ వ్యాపారం ముగిసినప్పటి నుంచి ఈ నిలుపివేత అమలులోకి రానుందని భారత ప్రభుత్వం వెల్లడించింది.
(Visitor Counter : 184
వాణిజ్యం, పరిశ్రమల మంత్రిత్వ శాఖ
న్యూఢిల్లీ వేదిక గా భారత్ బంగ్లాదేశ్ వాణిజ్య కార్యదర్శుల స్థాయి సమావేశ నిర్వహణ
భారతదేశం బంగ్లాదేశ్ మధ్య మల్టీమోడల్ అనుసంధానం పై గణనీయమైన పురోగతి
త్వరలో ఖరారు కానున్న భారత్-బంగ్లాదేశ్ సమగ్ర ఆర్థిక భాగస్వామ్య ఒప్పందం-  పై సంయుక్త అధ్యయనం.
భారతదేశం బంగ్లాదేశ్ మధ్య వాణిజ్య కార్యదర్శుల స్థాయి సమావేశం 4 మార్చి 2022న న్యూఢిల్లీలో జరిగింది. భారత ప్రతినిధి బృందానికి భారత ప్రభుత్వ వాణిజ్య కార్యదర్శి శ్రీ B.V.R. సుబ్రహ్మణ్యం, బంగ్లాదేశ్ ప్రతినిధి బృందానికి బంగ్లాదేశ్ ప్రభుత్వ వాణిజ్య మంత్రిత్వ శాఖ సీనియర్ కార్యదర్శి శ్రీ తపన్ కాంతి ఘోష్ నాయకత్వం వహించారు.
రైల్వే మౌలిక సదుపాయాల అభివృద్ధి, ఓడరేవు మౌలిక సదుపాయాలు, సమగ్ర ఆర్థిక భాగస్వామ్య ఒప్పందం పై సంయుక్త అధ్యయనం, సరిహద్దుల్లో అనుమతించిన మార్కెట్లు-బోర్డర్ హాట్స్, మల్టీ-మోడల్ రవాణా ద్వారా ప్రాంతీయ అనుసంధానం, పరస్పర గుర్తింపు ఒప్పందం, ప్రమాణాల సామరస్యత, సహా పరస్పర ఆసక్తి ఉన్న వివిధ అంశాలపై ఇరు పక్షాలు విస్తృత చర్చలు జరిపాయి.
చర్చించిన అనేక అంశాలలో కింది ఎజెండా అంశాల పురోగతిని ఇరు దేశాల ప్రతినిధి బృందం ప్రశంసించింది: -
• ఇటీవలి సంవత్సరాలలో రెండు దేశాల మధ్య ద్వైపాక్షిక వాణిజ్యంలో గణనీయమైన వృద్ధి -బంగ్లాదేశ్ భారతదేశం 6వ అతిపెద్ద వాణిజ్య భాగస్వామి.
• రైల్వేల ద్వారా భారతదేశం-బంగ్లాదేశ్ మధ్య సులభతర వాణిజ్యం
ఎ) సిరాజ్గంజ్ బజార్లో కంటైనర్ హ్యాండ్లింగ్ సౌకర్యాన్ని అభివృద్ధి చేయడానికి ఒక వివరణాత్మక ప్రాజెక్ట్ ప్రతిపాదన  ఆమోదించబడింది.
b) భారతదేశం-బంగ్లాదేశ్ మధ్య సరుకు రవాణా రైళ్లను నడపడానికి, బెనాపోల్ వద్ద 900 మీటర్ల కొత్త లైన్ నిర్మించారు.
c) భారతదేశం నుండి దర్శన ద్వారా రైలు ద్వారా అన్ని వస్తువులను దిగుమతి చేసుకోవడానికి అనుమతించడం కోసం, దర్శన వద్ద సరుకుల కోసం ఎక్కించి దించేందుకు ప్లాట్ఫారమ్ నిర్మాణం పూర్తయింది.
d) ఈశ్వర్ది వద్ద రైలు రోడ్డు ఆధారిత ఇన్ల్యాండ్ కంటైనర్ డిపో- ICD అభివృద్ధికి, వివరణాత్మక ప్రాజెక్ట్ ప్రతిపాదన -DPP ఆమోదించారు.
• బంగ్లాదేశ్ ద్వారా తిరిగి వచ్చే ఖాళీ రైల్వే వ్యాగన్లు/ కంటెయినర్లను ఉపయోగించడంపై ఏకాభిప్రాయం - ఇది బంగ్లాదేశ్కు భారతదేశం ఎగుమతుల మొత్తం లాజిస్టిక్స్/రవాణా ఖర్చును తగ్గిస్తుంది.
• బోర్డర్ హాట్లు - కోవిడ్ నియంత్రణ కారణంగా మూసివేసినవి త్వరలో తెరుస్తారు.
• పెట్రాపోల్-బెనాపోల్ ఇంటిగ్రేటెడ్ చెక్ పోస్ట్  24x7 కార్యాచరణ త్వరలో అమలు అవుతుంది
• ICP/ల్యాండ్ కస్టమ్స్ స్టేషన్లలో సాధించిన గణనీయమైన పురోగతి
• రెండు దేశాల మధ్య బహుళ-మోడల్ రవాణా ద్వారా ప్రాంతీయ అనుసంధానాన్ని బలోపేతం చేయడం.
• CEPA అధ్యయనం వీలైనంత త్వరగా ఖరారు అవుతుంది
• CEO ఫోరమ్ త్వరలో మొదటి సమావేశం జరుగుతుంది
ఈ సమావేశానికి ముందుగా 2-3 తేదీలలో వాణిజ్యం పరిశ్రమల మంత్రిత్వ శాఖ, భారత ప్రభుత్వం వాణిజ్య మంత్రిత్వ శాఖ, బంగ్లాదేశ్ ప్రభుత్వం సంయుక్త/అదనపు కార్యదర్శుల స్థాయిలో వాణిజ్యంపై ఉమ్మడి కార్య బృందం  14వ సమావేశం జరిగింది. మార్చి 2022 న్యూఢిల్లీలో పరస్పర ఆసక్తి ఉన్న వివిధ రంగాలపై సమగ్ర చర్చలు జరిగాయి.
JWG వాణిజ్య కార్యదర్శుల తదుపరి సమావేశాలు పరస్పర అనుకూలమైన తేదీలలో బంగ్లాదేశ్లో నిర్వహించేందుకు అంగీకారం కుదిరింది.
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
పశుసంవర్థక మౌలిక అభివృద్ధి నిధి ఏర్పాటుకు కేంద్ర మంత్రి మండలి ఆమోదం
అనేక రంగాలలో వృద్ధిని సాధించడానికి ఇటీవల ప్రకటించిన ఆత్మ నిర్భర్ భారత్ అభియాన్ ఉద్దీపన ప్యాకేజీని అనుసరించి, ప్రధాన మంత్రి శ్రీ నరేంద్ర మోడీ అధ్యక్షతన ఆర్థిక వ్యవహారాల కేబినెట్ కమిటీ, రూ. 15,000 కోట్ల విలువైన పశుసంవర్ధక మౌలిక సదుపాయాల అభివృద్ధి నిధి  ఏర్పాటుకు ఆమోదం తెలిపింది.
పాడి మౌలిక సదుపాయాల అభివృద్ధికి పాడి సహకార రంగం చేసిన పెట్టుబడులను ప్రోత్సహించడానికి ప్రభుత్వం అనేక పథకాలను అమలు చేస్తోంది. అయితే ప్రాసెసింగ్, వాటి విలువ పెంచే మౌలిక సదుపాయాలలో ఎంఎస్ఎంఈ లు, ప్రైవేట్ కంపెనీలు కూడా ప్రోత్సహించాల్సిన అవసరం ఉందని ప్రభుత్వం గ్రహించింది. పాడి, మాంసం ప్రాసెసింగ్, విలువలు పెంచే మౌలిక సదుపాయాలు, ప్రైవేటు రంగంలో పశుగ్రాస కర్మాగారాన్ని స్థాపించడానికి అటువంటి మౌలిక సదుపాయాల స్థాపనలో పెట్టుబడులను ప్రోత్సహించడానికి ఎహెచ్ఐడిఎఫ్ సులభతరం చేస్తుంది. ఈ పథకం కింద అర్హత పొందిన లబ్ధిదారులు ఫార్మర్ ప్రొడ్యూసర్ ఆర్గనైజేషన్స్ , ఎంఎస్ఎంఇలు, సెక్షన్ 8 కంపెనీలు, ప్రైవేట్ కంపెనీలు, వ్యక్తిగత పారిశ్రామికవేత్తలు కనీసం 10% మార్జిన్ మనీ సహకారం కలిగి ఉంటారు. మిగిలిన 90% షెడ్యూల్డ్ బ్యాంకులు రుణ భాగంగా అందుబాటులో ఉంటుంది.
అర్హతగల లబ్ధిదారులకు భారత ప్రభుత్వం 3% వడ్డీ ఉపసంహరణను అందిస్తుంది. ప్రధాన రుణ మొత్తానికి 2 సంవత్సరాల మారటోరియం, 6 సంవత్సరాల తిరిగి చెల్లించే కాలం ఉంటుంది.
భారత ప్రభుత్వం ఏర్పాటు చేసే పరపతి గ్యారెంటీ ఫండ్ రూ. 750 కోట్లుని నాబార్డ్ నిర్వహించనుంది. ఎంఎస్ఎంఈ నిర్ధారించే పరిమితులకు లోబడే, మంజూరు చేసిన ప్రాజెక్టులకు క్రెడిట్ హామీ ఇస్తారు. రుణగ్రహీత క్రెడిట్ సదుపాయంలో 25% వరకు హామీ కవరేజ్ ఉంటుంది. ప్రైవేటు రంగం ద్వారా పెట్టుబడులను తెరవడానికి భారీ అవకాశాలు ఉన్నాయి. రూ.15,000 కోట్లు ఎహెచ్ఐడిఎఫ్, ప్రైవేట్ పెట్టుబడిదారుల కోసం వడ్డీ ఉపసంహరణ పథకం ఈ ప్రాజెక్టులకు అవసరమైన ముందస్తు పెట్టుబడులను తీర్చడానికి మూలధన లభ్యతను నిర్ధారిస్తుంది. మొత్తం రాబడిని పెంచడానికి / పెట్టుబడిదారులకు తిరిగి చెల్లించడానికి సహాయపడుతుంది. అర్హత కలిగిన లబ్ధిదారుల ప్రాసెసింగ్, విలువ చేరిక మౌలిక సదుపాయాలలో ఇటువంటి పెట్టుబడులు ఈ ప్రాసెస్ అయిన, విలువ జోడించిన వస్తువుల ఎగుమతిని ప్రోత్సహిస్తాయి.
భారతదేశంలో పాల ఉత్పత్తి తుది విలువలో దాదాపు 50-60% తిరిగి రైతులకే చేరుతుంది కాబట్టి, ఈ రంగంలో వృద్ధి రైతు ఆదాయంపై గణనీయమైన ప్రత్యక్ష ప్రభావాన్ని చూపుతుంది. పాల మార్కెట్ పరిమాణం, పాల అమ్మకాల నుండి రైతుల సాక్షాత్కారం సహకార, ప్రైవేట్ డెయిరీలచే వ్యవస్థీకృత ఆఫ్ టేక్ అభివృద్ధితో ముడిపడి ఉంది. అందువల్ల, ఎహెచ్ఐడిఎఫ్ లో పెట్టుబడి ప్రోత్సాహం 7 రెట్లు ప్రైవేట్ పెట్టుబడులను ప్రభావితం చేయడమే కాకుండా, అవసరాలు లేదా ఉత్పాదకాలపై ఎక్కువ పెట్టుబడులు పెట్టడానికి రైతులను ప్రేరేపిస్తుంది, తద్వారా అధిక ఉత్పాదకత రైతుల ఆదాయంలో పెరుగుదలకు దారితీస్తుంది. ఎహెచ్ఐడిఎఫ్ ద్వారా ఈ రోజు ఆమోదించిన చర్యలు 35 లక్షల ప్రత్యక్ష, పరోక్ష జీవనోపాధి కల్పనకు సహాయపడతాయి.
ఆరోగ్య, కుటుంబ సంక్షేమ మంత్రిత్వ శాఖ
181.56 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 34 లక్షలకు పైగా టీకా డోసులు నిర్వహణ
ఇవాళ 23,913 కి తగ్గిన దేశవ్యాప్త క్రియాశీల కేసుల సంఖ్య; మొత్తం పాజిటివ్ కేసుల్లో ఇది 0.06%
గత 24 గంటల్లో నమోదయిన కొత్త కేసులు 1,581
ప్రస్తుత రికవరీ రేటు 98.74%
వారపు పాజిటివిటీ రేటు 0.39%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 181.56 కోట్ల  డోసులను టీకా కార్యక్రమం అధిగమించింది. 2,14,38,677 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటివరకు 34 లక్షలకు పైగా  టీకా మొదటి డోసులను వీరికి ఇచ్చారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
10403113
|
|
రెండో డోసు
|
|
9991704
|
|
ముందు జాగ్రత్త డోసు
|
|
4369373
|
|
ఫ్రంట్లైన్ సిబ్బంది
|
|
మొదటి డోసు
|
|
18412260
|
|
రెండో డోసు
|
|
17490858
|
|
ముందు జాగ్రత్త డోసు
|
|
6684262
|
|
12-14 ఏళ్ల వారు
|
|
మొదటి డోసు
|
|
3419633
|
|
15-18 ఏళ్ల వారు
|
|
మొదటి డోసు
|
|
56294499
|
|
రెండో డోసు
|
|
35814910
|
|
18-44 ఏళ్ల వారు
|
|
మొదటి డోసు
|
|
553873437
|
|
రెండో డోసు
|
|
460202340
|
|
45-59 ఏళ్ల వారు
|
|
మొదటి డోసు
|
|
202626402
|
|
రెండో డోసు
|
|
183959784
|
|
60 ఏళ్లు పైబడినవారు
|
|
మొదటి డోసు
|
|
126652374
|
|
రెండో డోసు
|
|
114583223
|
|
ముందు జాగ్రత్త డోసు
|
|
10823772
|
|
ముందు జాగ్రత్త డోసులు
|
|
2,18,77,407
|
|
మొత్తం డోసులు
|
|
1,81,56,01,944
దేశవ్యాప్త క్రియాశీల కేసుల సంఖ్య క్రమంగా తగ్గుతూ వస్తోంది. ఇవాళ 23,913 కి కేసులు తగ్గాయి. మొత్తం పాజిటివ్ కేసుల్లో ఇది 0.06 శాతం.
భారతదేశ రికవరీ రేటు 98.74 శాతానికి చేరింది. గత 24 గంటల్లో 2,741 మంది రోగులు కోలుకున్నారు. దీంతో, కోలుకున్న రోగుల సంఖ్య  4,24,70,515 కి పెరిగింది.
గత 24 గంటల్లో 1,581 కొత్త కేసులు నమోదయ్యయాయి.
గత 24 గంటల్లో మొత్తం 5,68,471 పరీక్షలు చేశారు. దేశవ్యాప్తంగా ఇప్పటివరకు 78.36 కోట్లకు పైగా  పరీక్షలు నిర్వహించారు.
వారపు, రోజువారీ పాజిటివ్ రేట్లలో తగ్గుదల కొనసాగుతోంది. వారపు పాజిటివిటీ రేటు 0.39 శాతం వద్ద, రోజువారీ పాజిటివిటీ రేటు 0.28 శాతం వద్ద ఉంది.
విద్యుత్తు మంత్రిత్వ శాఖ
జైసల్మేర్ జిల్లా ఆసుపత్రిలో ఆక్సిజన్ ప్లాంటును ఏర్పాటు చేసిన పవర్గ్రిడ్
కేంద్ర విద్యుత్ శాఖ ఆధ్వర్యంలో పనిచేసే, మహారత్న హోదా సంస్థ 'పవర్గ్రిడ్ కార్పొరేషన్ ఆఫ్ ఇండియా లిమిటెడ్'  జైసల్మేర్ జిల్లా ఆసుపత్రిలో ఆక్సిజన్ ప్లాంటును ఏర్పాటు చేసింది. రాజస్థాన్ ముఖ్యమంత్రి శ్రీ అశోక్ గెహ్లోత్ దీనిని ప్రారంభించారు. పారిశ్రామిక సామాజిక బాధ్యతగా, రూ.1.11 కోట్ల అంచనా వ్యయంతో ప్లాంటును నిర్మించారు. రాజస్థాన్ వైద్య, ఆరోగ్య శాఖ మంత్రి డా.రఘు శర్మ అధ్యక్షతన జరిగిన వర్చువల్ సమావేశంలో రాష్ట్ర మంత్రులు, పవర్గ్రిడ్ అధికారులు పాల్గొన్నారు.
ఈ ఆక్సిజన్ ప్లాంటు నిమిషానికి 850 లీ. ఆక్సిజన్ను ఉత్పత్తి చేస్తుంది. రాష్ట్రంలోని ప్రజారోగ్య మౌలిక సదుపాయాలకు మరింత బలంగా మారుతుంది. జిల్లా ఆసుపత్రిలో ఉన్న 200 పడకల్లో 30 పడకలకు ఇప్పటివరకు ఆక్సిజన్ సదుపాయం ఉండగా, ఇప్పుడీ ప్లాంటు ఏర్పాటుతో మొత్తం 200 పడకలకు ఆక్సిజన్ పంపిణీ వ్యవస్థ ఏర్పాటైంది. దీనివల్ల, జైసల్మేర్ జిల్లా చుట్టుపక్కలున్న దాదాపు 10 లక్షల మంది ప్రజలకు ప్రయోజనం కలుగుతుంది.
రక్షణ మంత్రిత్వ శాఖ
ఎయిరో ఇండియా 2021కి మీడియా నమోదు నేటి నుంచి ప్రారంభం
ఎయిరో ఇండియా 2021, 13వ ఎడిషన్ ఈ నెల 3వ తేదీ నుంచి 7వ తేదీవరకు బెంగళూరు కు సమీపంలోని యలహంకలోని ఎయిర్ ఫోర్స్ స్టేషన్లో నిర్వహించనున్నారు.
ఈ ప్రదర్శనను సందర్శించాలనుకునే మీడియా ఉద్యోగుల నమోదు నవంబర్ 2వ తేదీ నుంచి ప్రారంభం అయింది. మీడియా సిబ్బంది నమోదుకు ఎటువంటి ఫీజు ఉండదు, అయితే ఈ ప్రదర్శనను కవర్ చేయాలనుకునే విదేశీ విలేకరుల వద్ద చట్టబద్ధమైన జె వీసా ఉండాలి.
మీడియా విలేకరులు నమోదు చేసుకునేందుకు ఎయిర్ ఇండియా వెబ్సైట్ లోకి లాగిన్ అయ్యి చేసుకోవచ్చు. వారి వద్ద ప్రామాణికమైన మీడియా గుర్తింపు కార్డు నెంబరు/ పిఐబి/ రాష్ట్ర అక్రెడిటేషన్ కార్డు నెంబరు , ప్రభుత్వం జారీ చేసిన ఫోటో ఐడి కార్డు నెంబర్, 512 కెబి కన్నా తక్కువ ఉన్న ఫోటోను సమర్పించాలి.
ఈ ఐదు రోజుల ప్రదర్శనలో భాగంగా రక్షణ, అంతరిక్ష  పరిశ్రమలకు సంబంధించిన భారీ వాణిజ్య ప్రదర్శన కూడా జరుగనుంది. అంతరిక్ష పరిశ్రమలోని అంతర్జాతీయ నాయకులు, బారీ పెట్టుబడిదారులతో పాటు ప్రదర్శనలో ప్రపపంచం నలుమూలల నుంచి వచ్చిన థింక్ టాంక్స్ పాల్గొననున్నాయి. విమానయాన పరిశ్రమలో చోటు చేసుకున్న నూతన అభివృద్ధి, ఆవిష్కరణలు, భావనలు, సమాచారాన్ని పరస్పరం ఇచ్చి పుచ్చుకునే ప్రత్యేక అవకాశాన్ని ఎయిరో ఇండియా కల్పిస్తుంది. దేశీయ విమానయాన పరిశ్రమకు ప్రోత్సాహాన్ని ఇవ్వడానికి అదనంగా, ఈ ప్రదర్శన మేకిన్ ఇండియా లక్ష్యాన్ని ముందుకు తీసుకువెళ్ళేందుకు ప్రయత్నిస్తుంది.
ఎయిరో ఇండియా ప్రదర్శనలో భారతీయ, విదేశీ కంపెనీలు కలిపి మొత్తంగా సుమారు 500 కంపెనీలు పాలుపంచుకోనున్నట్టు భావిస్తున్నారు.
ఆయుష్
దేశ విదేశాల్లో పెరిగిన - ఆయుర్వేద మార్కెట్
దేశ విదేశాల్లో డిమాండ్ పెరగడంతో, 2014-2020 లో ఆయుష్ పరిశ్రమ మొత్తం మార్కెట్ పరిమాణం 17 శాతం పెరిగింది. ఆయుష్ మంత్రిత్వ శాఖ నుండి నియంత్రణ, పరిశోధన, అభివృద్ధితో పాటు, బలమైన మౌలిక సదుపాయాలకు పటిష్టమైన మద్దతు లభించడం ద్వారా ఇది సాధ్యమయ్యింది.
కస్టమ్స్ అధికారులు రూపొందించిన షిప్పింగ్ బిల్లులలో రాష్ట్రాల కోడ్ లు ఆధారంగా ఎగుమతిదారులు నివేదించిన రాష్ట్రాల వారీగా ఎగుమతి సమాచారాన్ని కేంద్ర వాణిజ్య , పరిశ్రమల మంత్రిత్వ శాఖకు చెందిన డైరెక్టరేట్ జనరల్ ఆఫ్ కమర్షియల్ ఇంటెలిజెన్స్ & స్టాటిస్టిక్స్  కార్యాలయం ద్వారా సంకలనం చేయడం జరిగింది.
2019-20 మరియు 2020-21 ఆర్ధిక సంవత్సరాల్లో ఉత్తరాఖండ్ రాష్ట్రం నుంచి ఎగుమతి అయిన ఆయుష్ మరియు హెర్బల్ ఉత్పత్తుల వివరాలు ఈ క్రింది విధంగా ఉన్నాయి:
|
|
ఆర్ధిక సంవత్సరం
|
|
పరిమాణం
కె.జి. లలో
|
|
విలువ
మిలియన్ అమెరికా డాలర్లలో
|
|
2019-20
|
|
364271
|
|
2.29
|
|
2020-21
|
|
513514
|
|
3.81
అంతర్జాతీయ సహకారాన్ని ప్రోత్సహించడానికి కేంద్ర ప్రభుత్వ రంగ పథకం  కింద, ఆయుష్ ఉత్పత్తుల ఎగుమతులను పెంపొందించే ఉద్దేశ్యంతో, అంతర్జాతీయ ప్రదర్శనలు / వాణిజ్య ప్రదర్శనలు మొదలైన వాటిలో పాల్గొనడంతో పాటు, విదేశాల్లో ఎగుమతి ప్రయోజనం కోసం. యు.ఎస్.ఎఫ్.డి.ఏ. / ఈ.ఎం.ఈ.ఏ. / యు.కె=ఎం.హెచ్.ఆర్.ఏ. / ఎన్.హెచ్.పి.డి.  / టి.జి.ఏ. వంటి ఇతర అంతర్జాతీయ రెగ్యులేటరీ ఏజెన్సీలతో ఆయుష్ ఉత్పత్తుల అనుమతి / నమోదు కోసం ఆయుష్ ఔషధ తయారీదారులకు ప్రోత్సాహకాలు అందజేయడం జరిగింది. కెన్యా, అమెరికా, రష్యా, లాట్వియా, కెనడా, ఒమన్, తజికిస్తాన్, శ్రీలంక వంటి ఎనిమిది దేశాలలో ఇప్పటివరకు 50 కంటే ఎక్కువ ఉత్పత్తులు  నమోదయ్యాయి.
పైన పేర్కొన్న వాటితో పాటు, ఎగుమతులను సులభతరం చేయడానికి, ఆయుష్ మంత్రిత్వ శాఖ దిగువ పేర్కొన్న వివరాల ప్రకారం ఆయుష్ ఉత్పత్తుల ధృవీకరణలను ప్రోత్సహిస్తోంది :-
 మూలికా ఉత్పత్తుల కోసం ప్రపంచ ఆరోగ్య సంస్థ మార్గదర్శకాల ప్రకారం ఫార్మాస్యూటికల్ ఉత్పత్తుల  ధ్రువీకరణ.
 అంతర్జాతీయ ప్రమాణాలకు, స్థాయికి అనుగుణంగా, తృతీయ పక్షం చేసే మూల్యాంకనం ఆధారంగా, ఆయుర్వేద, సిద్ధ, యునాని ఉత్పత్తులకు ఆయుష్ ప్రీమియం మార్క్ మంజూరు కోసం క్వాలిటీ కౌన్సిల్ ఆఫ్ ఇండియా ) ద్వారా అమలు చేస్తున్న నాణ్యతా ధృవీకరణ పథకం.
కేంద్ర ఆయుష్ శాఖ మంత్రి శ్రీ సర్బానంద సోనోవాల్ ఈ రోజు రాజ్యసభకు లిఖితపూర్వకంగా సమర్పించిన సమాధానంలో ఈ సమాచారాన్ని పొందుపరిచారు.
సాంఘిక న్యాయం, మరియు సాధికారత మంత్రిత్వ శాఖ
2018-2025 మధ్య కాలానికి 'మాదక ద్రవ్యాల డిమాండ్ తగ్గింపునకు జాతీయ కార్యాచరణ ప్రణాళిక'ను  అమలు చేస్తున్న సామాజిక న్యాయం మరియు సాధికారత శాఖ
- అత్యధికంగా ప్రభావిత 272 జిల్లాల్లో 'నషా ముక్త్ భారత్ అభియాన్'ను ప్రారంభించిన
మంత్రిత్వ శాఖ
సామాజిక న్యాయం మరియు సాధికారత మంత్రిత్వ శాఖ 2018-2025 మధ్య కాలానికి గాను
'మాదక ద్రవ్యాల డిమాండ్ తగ్గింపునకు జాతీయ కార్యాచరణ ప్రణాళిక'ను  అమలు చేస్తోంది. వ్యసనపరులుగా మారి మాదక ద్రవ్యాలను వినియోగించడం వల్ల కలిగే వివిధ ప్రతికూల పరిణామాలను బహుముఖ వ్యూహం ద్వారా తగ్గించడం ఈ ప్రణాళిక ముఖ్య లక్ష్యం.
ఎన్ఏపీడీడీఆర్ కింద పాఠశాలలు/ కళాశాలలు/ విశ్వవిద్యాలయాలలో సెమినార్లు వర్క్షాప్లు ద్వారా తల్లిదండ్రులకు అవగాహన కార్యక్రమాలు నిర్వహిస్తున్నారు. సమాజంలో బలహీనమైన కౌమార దశ మరియు యువత కోసం 'కమ్యూనిటీ బేస్డ్ పీర్ లీడ్ ఇంటరాక్షన్ ఇంటర్వెన్షన్ ప్రోగ్రామ్'లు.. చికిత్స సౌకర్యాలు మరియు సర్వీసు ప్రొవైడర్ల సామర్థ్యం పెంపు కార్యక్రమాలను నిర్వహిస్తున్నారు. దేశ వ్యాప్తంగా మాదక ద్రవ్యాల వ్యాప్తి ఎక్కువగా పొంచి ఉన్న జిల్లాలలో మంత్రిత్వ శాఖ కేంద్రీకృత జోక్యపు కార్యక్రమాలను ప్రారంభించింది. ఈ చొరవలో భాగంగానే మాదక ద్రవ్యాలపై ఆధారపడటాన్ని, వీటిని ఉత్పత్తిచేసే పదార్థాల డిమాండ్ తగ్గించడంలో సమాజ భాగస్వామ్యం మరియు ప్రజల సహకారాన్ని పెంచే లక్ష్యంతో మరియు వ్యసనానికి గురయ్యే లేదా ప్రమాదంలో ఉన్న వ్యక్తులు మరియు సమూహాలలో సామూహిక కార్యక్రమాలు, స్వయం సహాయక ప్రయత్నాలను ప్రోత్సహిస్తుంది. సంస్థాగత సహకారం, కమ్యూనిటీ అవుట్ రీచ్ మరియు అవగాహన కల్పనపై దృష్టి సారించిన మంత్రిత్వ శాఖ 272 అత్యంత ప్రభావిత జిల్లాల్లో 'నషా ముక్త్ భారత్ అభియాన్'ను ప్రారంభించింది. నార్కోటిక్స్ కంట్రోల్ బ్యూరో  నుండి వచ్చిన సమాచారం మరియు మంత్రిత్వ శాఖ చేసిన సమగ్ర జాతీయ సర్వే ఫలితాల ఆధారంగా ఈ జిల్లాలను గుర్తించారు. 272 జిల్లాల్లో 'నషా ముక్త్ భారత్ అభియాన్'ను ఈ ఏడాది ఆగస్టు 15 నుండి 2021 మార్చి 31 వరకు ఇది అమలులో ఉంటుంది. అభియాన్ కార్యాచరణ ప్రణాళికలో ఈ క్రింది భాగాలు ఉన్నాయి:-
- సమాజంలో మరియు ముఖ్యంగా యువతలో అవగాహన కల్పన కార్యక్రమాలు
- ఉన్నత విద్యాసంస్థలు, విశ్వవిద్యాలయ ప్రాంగణాలు మరియు పాఠశాలలపై దృష్టి నిలపడం
- కమ్యూనిటీ అవుట్రీచ్ మరియు ఆధారపడి జనాభా యొక్క గుర్తింపు
- ఆసుపత్రుల ఏర్పాటు చికిత్స సౌకర్యాలపై దృష్టి పెట్టండి
- సేవా ప్రదాతలకు సామర్థ్యం పెంపొందించే కార్యక్రమాలు
లోక్సభకు ఇచ్చిన లిఖితపూర్వక సమాధానంలో కేంద్ర సామాజిక న్యాయం మరియు సాధికారత శాఖ సహాయ మంత్రి శ్రీ రత్తన్ లాల్ కటారియా ఈ సమాచారాన్ని వెల్లడించారు.
PIB Headquarters
ఢిల్లీ పోలీస్ లో ఎస్.ఐ. లు, సిఎపిఎఫ్ లు, అసిస్టెంట్ ఎస్.ఐ. ల భర్తీకి సిఐఎస్ఎఫ్ పరీక్ష, 2017
ఢిల్లీ పోలీసు శాఖలో సబ్- ఇన్ స్పెక్టర్ లు, సిఎపిఎఫ్ లు మరియు అసిస్టెంట్ సబ్- ఇన్ స్పెక్టర్స్ నియామకానికి ఉద్దేశించిన సిఐఎస్ఎఫ్ పరీక్ష, 2017 ను దక్షిణాది ప్రాంతం లోని 44621 అభ్యర్థులకు కంప్యూటర్ బేస్ డ్ పద్ధతిన నిర్వహించనున్నట్లు స్టాఫ్ సెలక్షన్ కమిషన్  సంయుక్త కార్యదర్శి/ప్రాంతీయ సంచాలకుడు  శ్రీ పి. కరుప్పస్వామి తెలిపారు. ఈ పరీక్ష తెలంగాణ రాష్ట్రం, తమిళ నాడు, కేంద్ర పాలిత ప్రాంతమైన పాండిచ్చేరిలో 2017 జులై 1వ తేదీ నుంచి 2017 జులై5వ తేదీ వరకు జరుగుతుందని, ఆంధ్ర ప్రదేశ్ లో 2017 జులై 3వ తేదీ నుంచి 2017 జులై 5వ తేదీ వరకు జరుగుతుందని ఆయన వివరించారు. పరీక్ష తెలంగాణ లోని హైదరాబాద్ లో; తమిళ నాడు లోని చెన్నై, తిరుచిరాపల్లిలో; కేంద్ర పాలిత ప్రాంతమైన పాండిచ్చేరిలో ని పాండిచ్చేరిలో; ఆంధ్ర ప్రదేశ్ లోని గుంటూరు, కర్నూలు, రాజమండ్రి, తిరుపతి, విజయవాడ, విశాఖపట్నంలలో ఉంటుంది. ఉదయం పూట 10 గంటల నుంచి మధ్యాహ్నం 12 గంటల వరకు, మధ్యాహ్నం పూట 2గం. 45 ని.ల నుంచి సాయంత్రం 4గం. 45ని.ల వరకు పరీక్ష ను నిర్వహిస్తారు. అభ్యర్థులకు ఇ-అడ్మిట్ కార్డులను ఇప్పటికే www.sscsr.gov.in వెబ్ సైట్ లో పోస్ట్ చేయడమైంది. ఈ వివరాలను అభ్యర్థులు తెలిపిన ఫోన్ నంబర్ లకు ఎస్ఎమ్ఎస్ మరియు వారిచ్చిన మెయిల్ ఐడీ లకు ఇ-బెయిల్ చేయడమైంది. ఇ-అడ్మిషన్ సర్టిఫికెట్, చెల్లుబాటయ్యే సిసలైన గుర్తింపు రుజువు పత్రం ఉంటేనే పరీక్షకు అనుమతిస్తారు. మరిన్ని వివరాలకు అభ్యర్థులు స్టాఫ్ సెలక్షన్ కమిషన్ సదరన్ రీజనల్ ఆఫీస్ హెల్ప్ లైన్ నంబర్ లలో  సంప్రదించవచ్చు.